open-index/open-wikipedia-markdown huggingface dataset:
Džungársko

[thumb|Džungarsko a Tarimská panva ([Taklamakan) sú oddelené pohorím Ťanšan]]

**Džungársko** (často nesprávne *Džungarsko*; mongolsky: Зүүнгар, Züüngar, ujgursky Jongghar, جوڭغار,  v tradičnej čínštine 準噶爾 (Zhǔngá'ěr), v zjednodušenej čínštine 准噶尔, rusky Джунгария, Džungarija) je geografická oblasť na severe Číny približne zodpovedajúca severnej polovici dnešnej provincie Sin-ťiang. Zaberá plochu s rozlohou  a zasahuje aj do západného Mongolska a východného Kazachstanu. V oblasti žijú predovšetkým Kazachovia, Ujguri, Kirgizi a Chanovia.

## Etymológia
Názov Džungársko pochádza z mongolského slova Зүүнгар (Züüngar). "Züün" znamená ľavý a "gar" ruka, ako sa označovali Mongoli žijúci na strane po "ľavej ruke", keď sa Mongolská ríša rozdelila na východnú a západnú časť.

## Ekológia
Džungársko pokrýva polopúštna step známa ako Džungárska panva. Vegetačný pokryv tvoria hlavne kry *[[Anabasis brevifolia]]*. Na okrajoch panvy rastú vyššie kry - *[[Haloxylon ammodendron]]*, *[[Ephedra przewalskii]]*. Pozdĺž potokov tečúcich z pohorí Ťanšan a Altaj rastie topoľ rôznolistý (*Populus diversifolia*), *Nitraria roborovsky*, *Nitraria sibirica*, *[[Achnatherum splendens]]*, tamariška (*Tamarix sibirimosissima*) a vŕba (*Salix ledebouriana*).

Na severovýchode časť Džungárskej panvy leží v národnom parku Gobi, kde žije ázijský somár kulan (*Equus hemionus*), ťava dvojhrbá (*Camelus ferus*) a antilopa gazela (*Gazella subgutturosa*).

Džungársko bolo jedným z posledných domovov koňa Przewalského.

Kategória:Stredná Ázia
Kategória:Čína
Kategória:Geografia Číny
Kategória:Sin-ťiang
CD3

**CD3** alebo **CD-3** môže byť:
* proteínový komplex CD3 (Imunológia)
* skratka pre Color Developing Agent 3
Papraďorasty

**Papraďorasty** môže byť slovenský názov nasledujúcich taxónov:
**Pteridophyta* (= *Pteridophytina*), ktorý zahŕňa:
**1. v starších systémoch: v užšom zmysle plavúňorasty, prasličkorasty, [recentné] prútovkorasty a sladičorasty, a v širšom (častejšom) zmysle aj prapapraďorasty (t.j. ryniorasty a Zosterophyllophyta [vrátane Trimerophytina]) , pozri papraďorasty (vrátane plavúňorastov)
**2. v novších systémoch: ako bod 1. v širšom zmysle, ale okrem plavúňorastov, latinské synonymá: *Polypodiopsida* [v novšom ponímaní], *Monilophyta*, slovenské synonymum: papraďovité rastliny [v novšom ponímaní] , pozri papraďovité rastliny (opak plavúňovitých rastlín)
*v starších systémoch: (oddelenie) *Polypodiophyta* (zahŕňa v starších systémoch len triedu paprade [lat. *Polypodiopsida* [v staršom ponímaní] alebo *Filices*], ktorá je v novších systémoch rozdelená na viacero tried či taxónov), latinské synonymum: *Pterophyta*, slovenské synonymá: sladičorasty, paprade , staršie: papraďovité rastliny [v staršom ponímaní] ,  pozri sladičorasty
 

## Zdroje
Tribotechnika

**Tribotechnika** je odborno – populárny časopis, ktorý vychádza v štvrťročných intervaloch. Zameriava sa na publikovanie informácii v oblasti tribológie, uverejňuje nové myšlienky, názory, podnety a inšpirácie z vedných oblastí ako je fyzika, chémia, elektrochémia, lomová mechanika, metalurgia, strojárstvo, elektrotechnika, elektronika a medicína (konkrétne ortopédia, očná a zubná technika).

Cieľom tohto periodika je vytvoriť mediálny priestor pre popularizáciu tribológie, prezentáciu relevantných produktov zainteresovaných firiem a poskytnúť príležitosti pre vedeckých pracovníkov na publikáciu výsledkov ich práce.

## História
Prvé číslo TriboTechniky vyšlo v septembri 2008, vo vydavateľstve Techpark, o.z. v Žiline. Časopis vychádza jedenkrát za 3 mesiace a je distribuovaný na Slovensku aj v Česku.

## Distribúcia
Menšia časť nákladov, približne 40%, je distribuovaná na veľtrhy a výstavy, ktoré  tematicky zodpovedajú zameraniu časopisu, na Slovensku aj v Česku a na niektorých vybraných veľtrhoch v zahraničí. Zvyšných 60% distribúcie tvorí direct mail, t. j. priame zasielanie časopisu predplatiteľom, firmám a taktiež zasielanie na základe adresárov firiem.

## Externé odkazy
* Internetová verzia časopisu 

Kategória:Slovenské odborné časopisy
Witold Hurewicz

**Witold Hurewicz** (* 29. jún 1904, Lodž, Poľsko, vtedy Ruská ríša – † 6. september 1956, Uxmal, Mexiko) bol poľský matematik. Zaoberal sa predovšetkým topológiou a teóriou množín, ale aj diferenciálnymi rovnicami a aplikovanou matematikou. Väčšinu tvorivého života prežil v USA, od roku 1945 prednášal na Massachusettskom technologickom inštitúte. Zomrel v Mexiku po páde z mayskej pyramídy.

Kategória:Poľskí matematici
Kategória:Osobnosti z Lodže
Gaspard Monge

**Gaspard Monge** (* 9. máj 1746, Beaune, Francúzsko – † 28. júl 1818, Paríž) bol francúzsky matematik. Je považovaný za zakladateľa deskriptívnej geometrie. 

Počas Francúzskej revolúcie pôsobil aj ako politik, od roku 1792 bol ministrom námorníctva. Jeho meno sa nachádza medzi 72 menami vedcov na Eiffelovej veži.

## Iné projekty

Kategória:Francúzski matematici
Kategória:Francúzski politici
Kategória:Geometri
Kategória:Členovia Francúzskej akadémie vied
Kategória:Osobnosti pochované na Père-Lachaise
Flávio Conceição

**Flávio da Conceição** (* 12. jún 1974, Santa Maria da Serra) je bývalý brazílsky futbalista. 

Conceição začal svoju seniorskú kariéru v drese Rio Branco EC v roku 1992. Neskôr prestúpil do Palmeiras, kde odohral počas dvoch sezón vyše 100 zápasov. Po olympiáde v roku 1996 prestúpil do španielskeho Deportivo de La Coruña, ktorý za neho zaplatil 6,3 miliónov €. Neskôr sa stal hráčom kráľovského klubu Real Madrid, kde dosiahol viaceré úspechy. 

Hrával na pozícii stredného záložníka. Brazíliu reprezentoval v 45 zápasoch.

## Úspechy
*Campeonato Brasileiro Série A: 1993, 1994
*Campeonato Paulista: 1994, 1996
*CONMEBOL Pre-Olympic Tournament: 1996
*Copa América: 1997, 1999
*Pohár konfederácií FIFA: 1997
*Liga majstrov UEFA: 2002
*Superohár UEFA: 2002
*Interkontinentálny pohár FIFA: 2002
*La Liga: 2000, 2001, 2003
*Turecký pohár: 2005
*Teresa Herrera Trophy: 1998
*Alicante Cup: 2000, 2001

## Externé odkazy
*Profil na Sambafoot

## Zdroj

Kategória:Narodenia v 1974
Kategória:Brazílski futbalisti
Kategória:Hráči Borussia Dortmund
Kategória:Hráči Galatasaray SK
Kategória:Hráči Sociedade Esportiva Palmeiras
Kategória:Hráči Panathinaikos FC
Kategória:Hráči Deportivo La Coruña
Kategória:Hráči Real Madrid CF
Brno-Slatina

**Brno-Slatina** je mestská časť na východnom okraji štatutárneho mesta Brna. Pod názvom **Slatina** tiež katastrálne územie a do 16. apríla 1919 samostatná obec.

Mestská časť má rozlohu 583 ha, je tu evidovaných 66 ulíc a 1 725 adries.

## Referencie

## Iné projekty

## Externé odkazy
* Oficiálne stránky mestskej časti Brno-Slatina


Slatina
Majstrovstvá Európy v ľadovom hokeji 1912

**Majstrovstvá Európy v ľadovom hokeji 1912** boli v poradí tretími majstrovstvami Európy v ľadovom hokeji. Uskutočnili sa v dňoch 2. až 4. februára 1912 v&nbsp;Prahe. Kvôli problémom, ktoré sa vyskytli v záverečnom nedohranom stretnutí Čechy – Nemecko, boli ale dodatočne anulované. Majstrovstiev sa zúčastnili tri reprezentačné družstvá: Čechy, Nemecko a Rakúsko (reprezentované tímom DEHG Praha). Hralo sa jednokolovým systémom každý s&nbsp;každým.

## Priebeh
Zápasy ME 1912 sa odohrali na prírodnom ľade tréningového ihriska futbalistov SK Slavia na Letnej. Na úvod sa v piatok 2. februára predstavili domáce Čechy proti Rakúsku, ktoré bolo tiež v Prahe prakticky doma, keďže ho reprezentoval tým DEHG Praha. Obhajcovia titulu Česi zvíťazili suverénne 5:0. Keďže nasledujúci deň Nemci vyhrali s Rakúskom "len" 4:1, v záverečnom rozhodujúcom stretnutí v nedeľu 4. februára stačila domácim Čechom k obhajobe titulu aj remíza. V tomto stretnutí však nastali problémy s prírodným ľadom, spôsobené nočným odmäkom. Na mnohých miestach boli jamky s vodou. Česi viedli v druhom polčase 2:1. Nemci vyrovnali, pre posunutú bránu však gól nebol uznaný. Nemci na znak protestu odišli z ľadu. Usporiadatelia im napokon gól dodatočne uznali. Zápas, aj keď dohraný nebol, sa považoval za ukončený. Vďaka lepšiemu skóre sa majstrami Európy stali Česi. Nemci podali proti výsledku protest, ktorý im kongres IIHF v Bruseli v marci 1912 uznal a nariadil opakovaný zápas. Ten sa mal odohrať v budúcej sezóne, ale nikdy sa neodohral. Ďalší kongres IIHF výsledky ME v Prahe anuloval. A to nielen z dôvodu neuskutočnenia opakovaného stretnutia Čechy – Nemecko, ale údajne aj kvôli neoprávnenému štartu Rakúska, ktoré v čase ME nebolo ešte členom IIHF. Stalo sa ním až na spomínanom kongrese v Bruseli.

## Výsledky a tabuľka

&nbsp;* *Zápas Čechy – Nemecko sa v skutočnosti nedohral, oficiálne je však považovaný za ukončený.* 

**Konečná tabuľka** – ***majstrovstvá boli anulované:***

## Zdroj
* Zlatá kniha ledního hokeje – Gustav Vlk, Karel Gut, Olympia 1978
* 

## Externé odkazy
* hockeyarchives.info/  
* avlh.sweb.cz/ 
* hokej.snt.cz/  

Kategória:Ľadový hokej v 1912
Kategória:Majstrovstvá Európy v ľadovom hokeji
Majstrovstvá Európy v ľadovom hokeji 1913

**Majstrovstvá Európy v ľadovom hokeji 1913** boli v poradí štvrtými majstrovstvami Európy v ľadovom hokeji. Uskutočnili sa v dňoch 25. až 27. januára 1913 v nemeckom Mníchove. Víťazom sa stalo Belgicko. Bol to prvý a zároveň posledný titul pre túto dnes netradičnú hokejovú krajinu. Okrem toho Belgicko získalo ešte jednu striebornú (1927) a štyri bronzové (1910, 1911, 1914 a 1924) medaily z európskych šampionátov.

## Termín
* 25. - 27. január 1913

## Dejisko
* Mníchov (Nemecko), malá drevená hala rozmerov 40 x 18 m

## Účastníci
* 
* 
* 
* 

## Výsledky

Sobota 25. januára 1913:
* Čechy – Belgicko 4:4 (0:1, 4:3)
* Nemecko - Rakúsko 14:4 (9:2,5:2)

Nedeľa 26. januára 1913:
* Belgicko - Rakúsko 13:1 (6:1,7:0)
* Čechy – Nemecko 4:2 (2:0, 2:2)

Pondelok 27. januára 1913:
* Čechy – Rakúsko 7:0 (2:0, 5:0)
* Nemecko - Belgicko 5:8 (5:2, 0:6)

## Konečná tabuľka

## Zdroj
*  
* Zlatá kniha ledního hokeje – Gustav Vlk, Karel Gut, Olympia 1978
* Malá encyklopedie ledního hokeje – Karel Gut, Václav Pacina, Olympia Praha - Šport Bratislava 1986

## Externé odkazy
* hockeyarchives.info/  
* avlh.sweb.cz/ 
* hokej.snt.cz/  

Kategória:Ľadový hokej v 1913
Kategória:Majstrovstvá Európy v ľadovom hokeji
Ľadový hokej
Ľudmila Lakomá-Krausová

**Ľudmila Lakomá - Krausová** (* 4. marec 1940, Zalužice) je slovenská akademická maliarka.

Vysokoškolské vzdelanie získala na výtvarnom odbore Pedagogického inštitútu Univerzity Pavla Jozefa Šafárika v Prešove (1959 - 1963), pričom si ho rozšírila doktorátom z výtvarnej pedagogiky (1982).
Do roku 1989 bola členkou Zväzu slovenských výtvarných umelcov v Bratislave. Od roku 1990 je členkou Slovenskej výtvarnej únie a
od roku 2007 členkou skupiny EGO IPSO a Združenia výtvarných umelcov východného Slovenska.

## Tvorba
Vo svojej tvorbe sa zameriava na komornú maľbu, krajinomaľbu, figurálne kompozície, zátišia, uplatňuje tiež sakrálne motívy a vytvára veduty. Pri interpretácii uprednostňuje prírodnú realitu - rodisko, dedinské zákutia so zvyškami starej ľudovej architektúry, lúčne kvety. Svoje pocity, radosť i bolesť, vyjadruje prostredníctvom uvoľnenej kompozície tvarov a farebných línií. Neodmysliteľnou súčasťou jej tvorby je tiež ľudová slovesnosť vyjadrená v tanci (zemplínsky folklór).

## Ocenenia
* 1999 - Cena primátora mesta Michalovce
* 2005 - Cena predsedu Košického samosprávneho kraja
* 2005 - Zemplínčan roka
* 2006 - Cena Fra Anglelica

## Externé odkazy
* Portrét na Korzár.sk
* artgallery.sk
* Cena predsedu Košického samosprávneho kraja za rok 2005

Kategória:Slovenské maliarky
Kategória:Osobnosti zo Zalužíc
Van Helsing

**Van Helsing** môže byť:
* jedna z postáv z románu Dracula od Brama Stokera, pozri Abraham Van Helsing
* americký fantasy horor z roku 2004, pozri Van Helsing (film)
* postava z uvedeného filmu, pozri Gabriel Van Helsing
* videohra na námet uvedeného filmu, pozri Van Helsing (videohra)
* animovaný film z roku 2004, pozri Van Helsing: The London Assignment
* pseudonym nemeckého spisovateľa, pozri Jan Udo Holey
* americký seriál z roku 2016, pozri Van Helsing (seriál)

## Pozri aj
* Hellsing (japonská manga)
Majstrovstvá Európy v ľadovom hokeji 1914

**Majstrovstvá Európy v ľadovom hokeji 1914** boli v poradí piatymi majstrovstvami Európy v ľadovom hokeji. Po troch rokoch sa znova konali v&nbsp;ľadovom paláci (Eispalast) nemeckého hlavného mesta Berlín v dňoch 25. až 27. februára 1914. Šampionátu sa zúčastnili tri družstvá, ktoré sa rovnako ako v predošlých rokoch stretli systémom každý s každým jednokolovo. Podobne ako v Berlíne v roku 1911, aj tu získali titul hokejisti Čiech.

## Účastníci
* 
* 
* 

## Výsledky

Streda 25. februára 1914:
Čechy – Belgicko 9:1 (4:0, 5:1)

Štvrtok 26. februára 1914:
Nemecko - Belgicko 4:1 (3:0,1:1)

Piatok 27. februára 1914:
Čechy - Nemecko 2:0 (1:0, 1:0)

## Konečná tabuľka

## Zdroj
*  
* Zlatá kniha ledního hokeje – Gustav Vlk, Karel Gut, Olympia 1978
* Malá encyklopedie ledního hokeje – Karel Gut, Václav Pacina, Olympia Praha - Šport Bratislava 1986

## Externé odkazy
* hockeyarchives.info/  
* avlh.sweb.cz/ 
* hokej.snt.cz/  

Kategória:Ľadový hokej v 1914
Kategória:Majstrovstvá Európy v ľadovom hokeji
Ľadový hokej
Honduraské národné futbalové mužstvo

**Honduraské národné futbalové mužstvo** reprezentuje Honduras na medzinárodných futbalových akciách, ako sú Majstrovstvá sveta alebo Zlatý pohár CONCACAF. 
Svoje domáce zápasy hráva na štadióne Estadio Olimpico Metropolitano v San Pedro Sula. Honduras sa trikrát kvalifikoval na Majstrovstvá sveta vo futbale. Prvýkrát na MS 1982, ďalšie účasti Hondurasu v roku 2010 a 2014. Vo všetkých prípadoch Honduras skončil v skupine. V Severnej Amerike patrí Honduras medzi najlepšie tímy. Sú stálym účastníkom Zlatého poháru CONCACAF. Na konte majú iba jeden titul z roku 1981.  Na premiérovom ročníku Ligy národov CONCACAF 2019-20 obsadili konečné tretie miesto.

## Zápasy Hondurasu na Majstrovstvách sveta vo futbale
Počas troch účasti Honduras stále čaká na víťazstvo na MS, ich bilancia je 0 výhier, 3 remízy, 6 prehier

Majstrovstvá sveta vo futbale 1982: **Skupina** - Španielsko (1:1), Severné Írsko (1:1), Juhoslávia (0:1)

Majstrovstvá sveta vo futbale 2010: **Skupina** - Čile (0:1), Španielsko (0:2), Švajčiarsko (0:0)

Majstrovstvá sveta vo futbale 2014: **Skupina** - Francúzsko (0:3), Ekvádor (1:2), Švajčiarsko (0:3)

## Majstrovstvá sveta

## Zlatý pohár CONCACAF

## Liga národov CONCACAF

## Ostatné súťaže

### Copa América
Honduras sa pri jedinej účasti na Copa América 2001 umiestnil na treťom mieste

Kategória:Národné futbalové mužstvá
Kategória:Futbal v Hondurase
Futbal
Plešivec (rozlišovacia stránka)

**Plešivec** môže byť:

* obec v okrese Rožňava, pozri Plešivec
* chránené územie v Malých Karpatoch, pozri Plešivec (prírodná rezervácia)
* vrch v Malých Karpatoch (483,8 m n. m.), pozri Veľký Plešivec
* vrch v Burde (), pozri Plešivec (vrch v Burde)
* rod liečivých rastlín, pozri plešivec (rod)
* pejoratívne: plešivý človek, pozri pod alopécia
* priezvisko, pozri Plešivec (priezvisko)
Belgické národné hokejové mužstvo

**Belgické národné hokejové mužstvo** patriace pod Belgickú kráľovskú federáciu ľadového hokeja je v posledných rokoch takmer pravidelne účastníkom II. divízie (tretia najvyššia kategória) Majstrovstiev sveta v ľadovom hokeji. Do I. divízie sa mu naposledy podarilo postúpiť v Bulharsku v roku 2002, hneď o rok nato (2003) v Poľsku však zostúpilo späť do II. divízie.

## 1905 - 1939
Belgicko patrí k najúspešnejším európskym krajinám v počiatočnej histórii ľadového hokeja. V Mníchove v roku 1913 získalo dokonca svoj prvý a zároveň aj posledný titul majstra Európy. Okrem toho táto krajina dosiahla ešte na jednu striebornú (1927) a štyri bronzové (1910, 1911, 1914 a 1924) medaily z európskych šampionátov.

## Po roku 1945
Po druhej svetovej vojne išiel belgický ľadový hokej výkonnostne rapídne dole, o čom svedčia aj vysoké prehry na prvých povojnových MS v Prahe v roku 1947: s Československom 0 : 24 a so Švédskom 1 : 24. V druhej polovici 20. storočia dostávalo Belgicko vysoké gólové prídely aj v kategórii C (dnes II. divízia) MS. Napr. v roku 1971 v Holandsku s Maďarskom 1 : 31 a najvyššiu prehru utrpelo v roku 1993 v Slovinsku s Ukrajinou 2 : 37.

## Súčasnosť
V A skupine II. divízie MS 2010 v Mexiku obsadilo Belgicko tretie miesto po týchto výsledkoch:
* 1 : 6 Španielsko (víťaz skupiny a postupujúci do I. divízie)
* 2 : 5 Austrália (druhá)
* 5 : 4 Bulharsko (štvrté)
* 5 : 2 Mexiko (piate)
* 13 : 1 Turecko (šieste a zostupujúce do III. divízie)

## Externé odkazy
* Oficiálny web Kráľovskej belgickej hokejovej federácie

Kategória:Ľadový hokej v Belgicku
Kategória:Národné hokejové mužstvá
Ľadový hokej
Mars superliga 1997/1998

**Mars superliga 1997/1998** bol v poradí 5. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

Druhýkrát po sebe sa slovenským futbalovým majstrom stali 1. FC Košice, do druhej ligy zostúpila po 13 rokoch Dunajská Streda a Lokomotíva Košice.

## Tabuľka

## Tabuľka strelcov

 

## Referencie

## Externé odkazy
* RSSSF.com
* Streleckým rekordérom stále Róbert Semeník

Kategória:Futbal v 1997
Kategória:Futbal v 1998
Kategória:Najvyššia futbalová súťaž na Slovensku
Swiss Super League

**Swiss Super League** (doslova *Švajčiarska superliga*) je najvyššia švajčiarska futbalová súťaž založená v roku 1897. Nižšia liga je Challenge League. Najviac titulov 27 má Grasshopper Club Zürich. Aktuálny víťaz (2023) je  BSC Young Boys.

## Kluby v sezóne 2023/2024
* FC Basel
* BSC Young Boys
* Grasshopper Club Zürich
* FC Lausanne-Sport
* FC Stade Lausanne Ouchy
* FC Lugano
* FC Luzern
* Servette FC
* FC St. Gallen
* FC Winterthur
* Yverdon-Sport FC
* FC Zürich

## História názvu

## Ligoví majstri

### Tituly

## Najlepší strelci sezón 19852023

## Externé odkazy
* Official website 

Kategória:Švajčiarske futbalové súťaže
Kategória:Najvyššie národné futbalové súťaže
Kategória:Futbalové súťaže v Európe
Amatérske majstrovstvá Európy vo futbale 1911

**Amatérske majstrovstvá Európy vo futbale 1911** boli neoficiálne Majstrovstvá Európy, ktoré sa konali v roku 1911 vo Francúzsku. Víťazom sa stalo národné mužstvo Čiech. O 49 rokov neskôr v roku 1960 sa takisto vo Francúzsku uskutočnili prvé oficiálne Majstrovstvá Európy vo futbale.

## České družstvo

Základ českého družstva tvorilo 9 hráčov SK Slavia Praha, ktorí boli doplnení dvojicou Sparťanov (Pilát a Bělka). Trénerom Čiech bol Škót, klubový tréner Slavie John William "Jake" Madden (11. júna 1865 v škótskom Dumbartone - 17. apríla 1948 v Prahe), ktorý bol v Čechách známy aj pod prezývkou "dědek" Madden.

## Výsledky Čiech
*Čechy - Francúzsko 4:1 v Roubaix; (góly: Pilát 2)
*Čechy - Anglicko 2:1 v Roubaix; (góly: Košek, Bohata; český brankár Pimmer kryl pokutový kop)

Na pražskom nádraží Františka Josefa amatérskych majstrov Európy s dojatím privítal asi tisícový dav.

## Zdroje
*Český športový magazín Hattrick 
*Igor Mráz a kol.: *Svět devadesáti minút, díl první*, Olympia, Praha, 1976

Kategória:Futbal v 1911
Kategória:Majstrovstvá Európy vo futbale
Futbal
Kategória:1911 vo Francúzsku
Lamborghini Diablo

**Lamborghini Diablo** je superšportový automobil, ktorý v rokoch 1990 až 2001 vyrábala talianska automobilka Lamborghini. Je to dvojmiestne dvojdverové vozidlo. Predávalo sa aj s karosériou roadster.

Model nadväzoval na Lamborghini Countach. Tiež mal motor umiestnený pred zadnou nápravou. Prvýkrát bol model uvedený v roku 1990 v monackom Monte Carle. Dizajn, ktorého autorom je Marcello Gandini, bol označovaný ako značne agresívny. Pôvodná hranatá karoséria bola po skúškach v aerodynamickom tuneli zaoblená. Kvôli zníženiu hmotnosti boli použité odľahčené materiály so zvýšenou pevnosťou.

Motor prvej generácie, ktorá sa vyrábala do roku 1994, pochádzal z modelu Countach. Oproti nemu dostalo Diablo nové karburátory, vďaka čomu splnilo emisné limity USA. Výkon motora bol 490 koní. Zrýchlenie z nuly na 100 km/h bolo 4,2 sekundy a maximálna rýchlosť 325 km/h. Pri testovaní na okruhu bola však prekonaná rýchlosť 340 km/h. Zavesenie bolo zaistené dvoma priečnymi ramenami, vinutými pružinami a priečnym stabilizátorom. Vpredu boli pneumatiky s rozmermi 245/40 R17 a vzadu 335/35 R18. Hmotnosť vozidla bola 1650 kg.

## Iné projekty

## Zdroj

Diablo
Kategória:Superšportové automobily
1. slovenská futbalová liga 2002/2003

**1. liga 2002/03** bola v poradí 10. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

## Tabuľka

## Tabuľka strelcov

## Majster
Zostava víťaza 1. ligy MŠK Žilina:
* Brankári: Ján Mucha, Ivan Trabalík, Dušan Kuciak
* Obrancovia: Branislav Labant, Michal Drahno, Cyril Špendla, Jaroslav Trhančík, Marián Klago, Vladimír Staš
* Stredopoliari: Martin Ďurica, Marek Bažík, Marek Mintál, Tomáš Ďurica, Radoslav Zabavník, Zdeno Štrba, Dušan Sninský, Miroslav Barčík, Daniel Kosmeľ, Juraj Bukna, Jozef Friga
* Útočníci: Richard Varadin, Miroslav Nemec, Štefan Rusnák, Michal Gottwald, Martin Fabuš
* Tréner: Milan Lešický (od 17. apríla 2003)

## Referencie

## Externé odkazy
* RSSSF.com

Kategória:Futbal v 2002
Kategória:Futbal v 2003
Kategória:Najvyššia futbalová súťaž na Slovensku
Carl David Tolmé Runge

**Carl David Tolmé Runge** (* 30. august 1856, Brémy, Nemecko - † 3. január 1927, Göttingen, Nemecko) bol nemecký matematik a fyzik. Je známy predovšetkým vďaka práci v numerickej matematike, kde je objaviteľom Rungeho javu a spoluobjaviteľom Rungeho-Kuttových metód numerického riešenia obyčajných diferenciálnych rovníc. Zaoberal sa tiež spektroskopiou, geodéziou a astrofyzikou. Je po ňom pomenovaný lunárny kráter Runge.

## Iné projekty

Kategória:Nemeckí matematici
Kategória:Nemeckí fyzici
Kategória:Osobnosti z Brém
Majstrovstvá sveta v cyklokrose 1999

**Majstrovstvá sveta v cyklokrose 1999**, ktoré sa konali v dňoch 30. 31. januára 1999 a usporiadateľom ktorých bolo slovenské mesto Poprad, boli jubilejnými 50. majstrovstvami sveta v tejto terénnej cyklistickej disciplíne. Samotné preteky sa konali na zamrznutej a zasneženej trati za silného mrazu v neďalekej obci Spišská  Teplica. Slovensko zastupovalo 13 reprezentantov.  V doterajšej histórii cyklokrosu to bol zatiaľ jediný svetový šampionát, ktorý sa konal na území Slovenska.   

## Prehľad víťazov

Súťažilo sa v troch tradičných kategóriach, v ktorých zvíťazili: 
*  Mario de Clercq (Belgicko) - v kategórii Elite - muži
*  Bart Wellens (Belgicko) - v kategórii juniorov do 23 rokov
*  Matthew Kelly (USA) - v kategórii juniorov do 18 rokov

Kategória žien sa v Poprade ešte nejazdila, svoju premiéru mala o rok neskôr v roku 2000 v holandskom Sint-Michielsgestele a historicky prvou víťazkou sa stala Hanka Kupfernagelová z Nemecka.

## Referencie

1999
Kategória:Cyklistika v 1999
Kategória:Športové podujatia v Poprade
Kategória:Cyklistika na Slovensku
Archidamos V.

**Archidamos V.** alebo **Archidámos V.** () z kráľovského rodu Eurypontovcov bol kráľom Sparty od roku 228 pred Kr. do roku 227 pred Kr. Jeho spolukráľom bol Kleomenes III. z kráľovského rodu Agiovcov (vládol 235 – 221 pred Kr.)

## Útek do Messénie
Archidamos bol bratom podstatne známejšieho kráľa Agida IV., ktorý sa zapísal do dejín Sparty pokusom o zavedenie reforiem. Zavedenie reforiem do života však narazilo v Sparte na odpor konzervatívcov, ktorým na čele stál jeho spolukráľ Leónidas II. V tomto politickom boji nakoniec zvíťazili odporcovia reforiem a Leónidas s podporou eforov dal Agida v roku 241 pred Kr. uväzniť a neskôr popraviť. Rovnaký osud možno čakal aj jeho brata Archidama, ale ten sa zachránil útekom do Messénie.

## Zavádzanie reforiem Kleomenom III.
Po úteku Archidama sa kráľom v kráľovskej línii Eurypontovcov stal mladý syn Agida Eudamidas, ale  kráľom bol len formálne, opraty moci mal v skutočnosti v rukách jeho spolukráľ z rodu Agiovcov Leónidas II. a od roku 235 pred Kr. jeho syn Kleomenes. Kleomenes sa rozhodol neísť v šľapajach svojho otca, na rozdiel od neho bol zástancom reforiem. Pri ich presadzovaní však volil  tvrdší postup ako Agis IV. Svojich odporcov odstraňoval násilím a neboli to len odporcovia reforiem, ale aj tí, ktorí mu stáli v ceste  k  absolútnej moci v Sparte.

## Návrat Archidama do Sparty
Keď Eudamidas v roku 228 pred Kr. zomrel (podľa Pausania ho dal Kleomenes otráviť), sa podľa zákonov Sparty  mal stať následníkom jeho najbližší príbuzný a tým bol jeho strýko Archidamos. Kleomenes ho preto zavolal do Sparty. Ako napísal historik Polybios, Kleomenes s ním viedol v Messénii rokovania prostredníctvom jeho rodinného priateľa Nikagora, pretože Archidamos mal obavy o svoj život. Výsledkom ich rokovaní bola zmluva zaručujúca jeho bezpečnosť. Archidamos spoliehajúc sa na podmienky zmluvy prišiel do Sparty, aby zaujal miesto kráľa, ale krátko po príchode bol zavraždený. Po smrti Archidama pri voľbe jeho následníka urobil Kleomenes krok dovtedy v Sparte nevídaný, keď nerešpektujúc zákony Sparty na miesto spolukráľa, ktoré malo patriť členovi kráľovskej rodiny Eurypontovcov, dosadil svojho brata Eukleida.

## Zdroje
* Polybios, *kniha V,37,5*
* Ploutarchos, *Kleomenes, 1;5;11.*
* Pausanias (geograf), *Periégésis tés Hellados*

Kategória:Vládcovia Sparty
Majstrovstvá Európy v ľadovom hokeji 1922

**VII. [[majstrovstvá Európy v ľadovom hokeji]]** sa uskutočnili v dňoch 14. až 16. februára 1922 vo&nbsp;švajčiarskom St. Moritzi za účasti troch reprezentačných družstiev: obhajcu titulu Švédska, Česko-Slovenska a domáceho Švajčiarska.

## Výsledky
* Česko-Slovensko – Švajčiarsko 8:1 (4:1, 4:0)
* Švédsko – Švajčiarsko 7:0 (4:0, 3:0)
* Česko-Slovensko – Švédsko 3:2 (2:0, 1:2)

## Konečná tabuľka

ČSR získala trofej do trvalého vlastníctva, lebo ako nástupnícka krajina po reprezentácii Čiech získala svoj tretí titul majstrov Európy. 

### Strelec víťazného gólu
Víťazný gól Česko-Slovenska v rozhodujúcom stretnutí so Švédskom strelil Karel Pešek-Káďa, známy nielen ako hokejista, ale aj ako skvelý futbalista. 
Na olympijských hrách v roku 1920 v Antverpách získal v hokeji bronz a mohol sa stať prvým Čecho-Slovákom, ktorý by bol získal olympijskú medailu v dvoch kolektívnych športoch. Vo finále futbalového turnaja proti domácemu Belgicku Káďa ako kapitán na protest proti výkonu anglického rozhodcu Lewisa odvolal v 36. minúte svoj celok z ihriska. Zápas sa nedohral, ČSR bola diskvalifikovaná a prišla o medailu.

## Zdroje
* 
* 

Kategória:Ľadový hokej v 1922
Kategória:Majstrovstvá Európy v ľadovom hokeji
Ľadový hokej
Cyklokros

náhľad|363x363bod|Cyklokrosár pri pretekoch
**Cyklokros** je jedna z cyklistických disciplín. Preteky sa zvyčajne konajú na jeseň a v zime (sezóna medzinárodných pretekov Svetového pohára trvá od septembra do februára) a konajú sa na okruhoch s dĺžkou asi 2,5 až 3,5 kilometra. Na okruhu bývajú úseky s rôznym povrchom – trávou, hlinou, dlažbou, prekážkami a strmými stúpaniami, kde pretekári musia zoskakovať z bicykla a bicykel prenášať. Preteky zvyčajne trvajú 30 minút až hodinu; celková dĺžka závisí na podmienkach. Oblasti, kde sa tento šport najviac vyskytuje, zodpovedajú štátom s tradíciou cestnej cyklistiky – Belgicko, najmä Flámsko, Holandsko a Česko. 

Cyklokrosové bicykle sa podobajú cestným – sú ľahké, majú úzke ráfiky a plášte a zahnuté riadidlá. Niektoré prvky sa však viac podobajú horským bicyklom: profilované plášte pre zabránenie šmyku na klzkom povrchu a brzdy upevnené na vidliciach rámu, čo zabraňuje hromadeniu blata. Pretekári môžu v priebehu pretekov bicykle meniť; v ťažkých podmienkach je preto bežné, že mechanici pri pretekoch čistia, opravujú alebo mažú bicykle, ktoré potom pretekárovi poskytnú pri prejazde okolo svojho stanovišťa.

## Pozri aj
* Majstrovstvá sveta v cyklokrose
* Majstrovstvá sveta v cyklokrose 1999
* Majstrovstvá sveta v cyklokrose 2010
* Majstrovstvá sveta v cyklokrose 2011

## Iné projekty

## Zdroje

## Externé odkazy
Medailisti z MS v cyklokrose do roku 2006 


Kategória:Cyklistika
Majstrovstvá sveta v cyklokrose 2010

**[[Majstrovstvá sveta v cyklokrose]] 2010** boli 61. cyklokrosovým šampionátom v poradí. Konali sa v dňoch 30. a 31. januára 2010 v meste Tábor v Česku. Po štvrtýkrát sa tak svetové majstrovstvá v cyklokrose uskutočnili v Česku (po MS 1972 v Prahe, MS 1987 v Mladej Boleslavi a MS 2001 tiež v Tábore). Pre usporiadateľskú krajinu skončil šampionát úspešne, keď tituly majstrov sveta získali Zdeněk Štybar v elitnej mužskej kategórii a Tomáš Paprstka v kategórii juniorov.

## Trať pretekov

thumb|300px|Poloha trate pre MS&nbsp;2010 v meste Tábor

Pretekárska trať, zhruba z polovice rovnaká ako v roku 2001, bola vytýčená na pravom brehu rieky Lužnice, v severnom susedstve sídliska Nad Lužnicí, asi  juhovýchodne od historického centra Tábora. Jeden okruh meral  s celkovým prevýšením  (nadmorská výška 396 až ).

## Muži Elite
*(31. januára 2010, 14:00 [[Stredoeurópsky čas|SEČ]])*

## Muži do 23 rokov
*(30. januára 2010, 14:00 SEČ)*

**Poznámka:** Poliaci Pawel Szczepaniak a Kacper Szczepaniak, ktorí dojazdili na 1. a 2. mieste mali po pretekoch pozitívny dopingový test na EPO. Z tohoto dôvodu im medaily boli dodatočne odobrané a boli predané pretekárom, ktorí skončili na ďalších miestach v poradí.

## Juniori
*(30. januára 2010, 11:00 SEČ)*

## Ženy
*(31. januára 2010, 11:00 SEČ)*

## Tabuľka medailí podľa krajín

## Referencie


## Externé odkazy
* Oficiálne stránky 
* Tomáš Paprstka víťaz juniorov 2010 
* Zdeněk Štybar majstrom sveta 2010
* Výsledková listina - juniori 
* Výsledková listina - muži do 23 rokov 
* Výsledková listina - Ženy 
* Výsledková listina - Muži Elite 

## Zdroje

* http://www.peloton.cz/cyklokros/polsti-bratri-za-osm-za-ctyri 
* http://csc.mtbs.cz/clanek/szczepaniakove-dopovali-tabor/kategorie/tymy-a-kluby

2010
Kategória:Cyklistika v 2010
Kategória:Tábor (Česko)
Cyklistika
Kállay

**Kállay** je priezvisko, pozri Kállay (priezvisko), napr.:
* Benjámin Kállay (18391903), uhorský politik, minister financií Rakúsko-Uhorska
* Dušan Kállay (* 1948), slovenský maliar
* Fedor Kállay, viac osôb
* Ferenc Kállay (1790 – 1861), maďarský právnik, jazykovedec a historik
* Ilona Kállay (19302005), maďarská herečka
* Jozef Kállay (18811939), slovenský právnik a verejný funkcionár, minister s plnou mocou pre správu Slovenska (19221927)
* Karol Kállay (19262012), slovenský fotograf
* Miklós Kállay, viac osôb
* Tibor Kállay (18811964), maďarský politik, minister financií
* Vojtech Kállay, viacero osôb
* Žofia Kállay (18501907), slovenská kultúrna činovníčka

## Pozri aj
* Kallay
* Kállai

## Referencie
Metóda Helen Doronovej

náhľad

**Metóda Helen Doronovej**, ktorú vyvinula lingvistka a pedagogička Helen Doronová, je jedným z prvých vzdelávacích systémov zaoberajúcim sa ranou výučbou jazykov vo svete. Existuje už od roku 1985 a jej kurzy navštevujú bábätká už od 3 mesiacov a osvojujú si anglický jazyk podobne ako svoj materinský. V roku 2009 sa touto metódou vzdelávalo v anglickom jazyku už viac ako milión detí.

Vyučovacie programy *Helen Doron Early English* sú založené na kontinuite a poskytujú 12 za sebou nasledujúcich rokov komplexnej výučby angličtiny pre deti vo veku od 3 mesiacov do 14 rokov. Kurzy prebiehajú v malých skupinkách či už po škole, resp. škôlke alebo priamo v týchto zariadeniach formou škôlkárskych alebo školských programov na prvom stupni. Metóda Helen Doron využíva v rámci výučby rôzne hry, príbehy, pracovné zošity, obrázkové karty, príbehy na obrázkoch, originálne piesne a hudbu na CD na posilnenie hovorenej angličtiny, výslovnosti, gramatiky, slovnej zásoby a čítania a písania pre staršie deti. 

## História
Doronová začala rozvíjať svoju metódu v čase, keď pre svoje deti hľadala hodiny hry na husliach. Fascinovala ju vtedy nová Suzuki metóda výučby hry na husliach, vďaka ktorej si uvedomila, že učenie hre na hudobný nástroj sa podobá procesu osvojovania si cudzieho jazyka.

Dr. Suzuki nazval túto metódu „prístupom materinského jazyka“. Ako lingvistka a pedagogička, Helen pochopila dôležitosť nielen tohto princípu vo výučbe angličtiny ale aj myšlienky povzbudzovania a posilňovania . Tieto sa následne stali prvými opornými piliermi metódy Helen Doron Early English. Rovnako ju ovplyvnila aj metóda Glenna Domana známa ako „Domanova metóda“ a výsledky jeho práce na Inštitúte pre dosiahnutie ľudského potenciálu - „Institute for the Achievement of Human Potential“ – týkajúce sa hlavne urýchlenia vývinu dieťaťa  a znásobenia inteligenčných schopností bábätiek.

V roku 1985, Helen ďalej rozšírila svoju metódu zameranú na osvojenie si anglického jazyka a to používaním doma vyrobených kaziet plných piesní, rýmovačiek a príbehov pre deti z krajín, kde sa po anglicky nerozpráva. Metóda Helen Doron poskytla anglicky hovoriace prostredie, vďaka čomu sa jej podarilo úspešne napodobniť prirodzený proces osvojovania si materinského jazyka.

## Referencie


Kategória:Jazykové vzdelávanie
Haibun

**Haibun** (jap. 俳文) je japonský literárny žáner. V zásade je to cestovný denník putujúceho majstra, resp. všeobecne cestovateľa. Zápisky z cesty v próze sú kombinované s haiku veršami a kresbami. Názov bol odvodený od prvej slabiky slova haikai-hai a bun, japonsky próza. Haibun zjednocuje niekoľko žánrov: cestopis, biografiu, opis, rozprávanie, poéziu (haiku, tanka, renga), črty, anekdoty, drobné kresby a maľbu, denník a listy.

## Vznik žánru
Prvý známy haibun si začal písať v 17. stor. Macuo Bašó (1689). V japonskej literatúre je známy pod názvom "Oku no hosomiči" (Úzka cesta z vnútrozemia). Bašó sa vydal na cestu z Eda 16. mája spolu so svojím žiakom Kawai Sora smerom do severnej provincie Honšú. Počas tejto 150 dní trvajúcej púte prešiel . Konečnú verziu "Oku no hosomiči" skompletoval v r. 1694. Vydaná bola po jeho skone v r. 1702. Stala sa vzorom pre ďalších autorov *haibunu*. Toto dielo bolo opisom jeho druhej cesty po Japonsku. Celkovo napísal štyri denníky z ciest.

## Zásady pri tvorbe
Bašó formuloval zásady, podľa ktorých sa má riadiť autor haibunu:
* Nesmie to byť vymyslený príbeh ale skutočný autentický osobný zážitok cestovateľa
* celý denník musí mať jednotnú koncepciu
* má mať výstižný a stručný štýl
* údaje z pamätných tabúľ, obrazov a sôch slávnych osobností slúžia ako vedecky správny a smerodajný materiál
* pravidlá pre písanie haiku platia aj pre haibun: sabi (sám osobne), makoto (pravdivo), fueki-ryúko (nemenný-premenný),  yoin (ozvena). Očakáva sa, že tieto pravidlá dodržia aj moderní západní autori.

Haibun má byť dokumentárny žáner kombinovaný s umeleckým. Teda má to byť rukopisná forma reportáže s komentármi, poznámkami, kresbami, moderne aj fotografiami, krátkymi filmami. Klasický haibun bol zapisovaný na papier cestovateľom, teda je to osobný denník cestovateľa. Vznikol z tradície, že dospelý muž – samuraj, mních – má absolvovať cestu po Japonsku.

Prozaická časť má byť písaná úsporným a výstižným jazykom. Haibun sa udržal do dnešných dní ako literárny žáner a rozšíril sa aj v západnej anglosaskej literatúre.

## Zdroj
* Zdenka Švarcová: Japonská literatura 712 – 1868, vydavateľstvo Karolinum, rok 2005, str. 174 – 175, ISBN 80-246-0999-1
* 
  
## Externé odkazy
# Esej "Čo je to haibun?" napísala Lydia Brüll. Veľmi dobrý podrobný výklad. 
# Príklad súčasnej tvorby haibunu
# Bilingválna jap.-angl. stránka pre autorov haibunu, haiku a haiga.

Kategória:Literárne žánre
Kategória:Literatúra v Japonsku
Pražské povstanie

**Pražské povstanie** môže byť:
* povstanie v Prahe v júni 1848, súčasť revolúcie v rokoch 1848 – 1849, pozri Pražské povstanie (1848)
* povstanie v Prahe v máji 1945, pozri Pražské povstanie (1945)
Cassovia Hockey Cup a Tatranský pohár 2010

**Cassovia Hockey Cup 2010** bude v poradí už tretí ročník turnaja v tomto roku sa znovu spojí CHC s **Tatranským pohárom** ktorí bude už jeho 63.ročník , na ktorom sa stretnú dve slovenské, dve české, jedno ruské a jedno nemecké mužstvo. Turnaj hostia Košice, ktoré si pozvali HK Poprad, dve české extraligové mužstvá HC Oceláři Třinec a ďalších oceliarov HC Vítkovice Steel, nemecký Kassel Huskies a ruský klub HC CSKA Moskva, účastníka KHL.

## Skupina A
### Zápasy

### Konečná tabuľka

## Skupina B
### Zápasy

### Konečná tabuľka

## O umiestnenie
### O 5 miesto

### O 3.miesto

### Finále

## Individuálne ocenenia na turnaji
**Najlepší brankár** -  Július Hudáček (HC Košice)
**Najlepší obranca** - Stanislav Jasečko (HK Poprad) 
**Najlepší strelec** - Yan Stastny (CSKA Moskva) 

Kategória:Ľadový hokej v 2010
2010
Kategória:Šport na Slovensku v 2010
Kategória:Športové podujatia v Košiciach
STS-41-C

**STS-41-C** bola misia raketoplánu Challenger, ktorá sa uskutočnila v apríli 1984. Bol to piaty let orbitera Challenger a jedenásty let v programe Space Shuttle celkovo. Hlavným cieľom misie bolo vypustenie družice LDEF a oprava družice SMM vypustenej v roku 1980 raketou Delta.

## Posádka
* Robert Crippen (3) - veliteľ
* Francis Scobee (1) - pilot
* George Nelson (1) - 1. letový špecialista
* James van Hoften (1) - 2. letový špecialista
* Terry Hart (1) - 3. letový špecialista

V zátvorkách je uvedený celkový počet letov do vesmíru vrátane tejto misie.

## Štart
Odpočítavanie sa začalo 2. apríla a prebehlo bez problémov. Problém sa vyskytol so štartovacím oknom v deň štartu 6. apríla. To trvalo len 3 minúty a samotný štart o 13:58 UTC prebehol bez komplikácií. Hlavné motory SSME boli vypojené vo výške 105 km. Dvoma manévrami OMS sa Challenger dostal na obežnú dráhu 213 x 467 km, ktorú posádka upravila na kruhovú vo výške 463 km. 

## Priebeh letu
left|thumb|Vypustenie družice LDEF
Úlohou prvého dňa bolo vypustenie družice LDEF (Long Duration Exposure Facility). Bol to 15 metrov dlhý hranol s priemerom 4,2 metra a hmotnosťou 9 600 kg. V tejto družici bolo 57 experimentov z 9 krajín vrátane 3 armádnych pokusov. Vypustenie prebehlo 7. apríla, vykonal ho Terry Hart pomocou manipulátora RMS.

left|thumb|Nelson sa pokúša zachytiť satelit SMM

Úlohou druhého dňa bolo zachytenie družice SMM, ktorá kvôli chybám gyroskopov strácala možnosť orientácie. Challenger sa štyrmi manévrami dostal do blízkosti 60 metrov od družice. O 13:25 UTC astronauti Nelson a van Hoften vystúpili do nákladového priestoru. Ale ani po troch pokusoch sa im družicu nepodarilo zachytiť, iba sa zrýchlila jej rotácia. Raketoplán sa teda priblížil na 12 metrov a posádka sa pokúšala zachytiť satelit manipulátorom RMS, ale všetky štyri pokusy dopadli bezvýsledne. 

Vedcom v Johnson Space Center sa podarilo rotáciu družice takmer zastaviť. Počas 10 apríla sa raketoplán znova priblížil k družici a Hart ju manipulátorom RMS úspešne zachytil a zakotvil v nákladovom priestore. 11. apríla Nelson a van Hoften znova vystúpili do otvoreného priestoru a vykonali výmenu gyroskopov. Okrem nich tiež vymenili tienidlo a niektorú elektroniku. Na konci výstupu ešte 50 minút testovali pilotáž jednotiek MMU v nákladovom priestore. Výstup skončil po 7 hodinách 19 minútach, družica SMM bola ešte 24 hodín testovaná, vypustená bola 12. apríla o 09:30 UTC.

## Pristátie
Počas 13. apríla sa Challenger pripravoval na pristátie na Kennedy Space Center. Avšak len 10 minút pred brzdovým zážihom motorov OMS sa zistilo, že ku KSC mieri fronta mračien a tak bolo pristátie odvolané a presunuté na Edwards AFB. K štvorminútovému zážihu OMS došlo nad Indickým oceánom. Bezproblémové pristátie prebehlo na dráhe 17 základne Edwards o 13:28 UTC. 

## Iné projekty

## Zdroj

STS-041C
STS-041C
Kategória:Kozmonautika v 1984
Roháčka

**Roháčka** môže byť:
* najvyšší vrch pohoria Čierna hora (), pozri Roháčka (Čierna hora)
* bralo v Nízkych Tatrách v Demänovskej doline, pozri Roháčka (Nízke Tatry)

## Pozri aj
* Roháče
* Roháč
Roland Števko

**Roland Števko** (* 8. apríl 1983, Levice) je slovenský futbalista, ktorý v súčasnosti trénuje v klube MFK Topvar Topoľčany. Bol považovaný za veľký futbalový talent, reprezentoval Slovensko v mládežníckych kategóriach. V roku 2004 bol najlepším strelcom Corgoň ligy.

## Úspechy
**Individuálne**
* Cena Petra Dubovského: 2003
* Najlepší strelec Corgoň ligy: 2003/04

## Referencie
 

## Externé odkazy
* Profil na transfermarkt.co.uk
* Profil na greuter-fuerth.de

Kategória:Narodenia v 1983
Kategória:Slovenskí futbalisti
Kategória:Hráči MFK Ružomberok
Kategória:Hráči SpVgg Greuther Fürth
Kategória:Hráči FK Senica
Kategória:Hráči 1. FC Tatran Prešov
Kategória:Osobnosti z Levíc
Obliehaný hrad

thumb|Úvodné rozloženie kariet v hre Obliehaný hrad
**Obliehaný hrad** je solitérová kartová hra.

Hrá sa s balíčkom 52 francúzskych kariet. Z balíčka sa odstránia esá, ktoré sa zoradia postupne jedno nad druhé a vytvoria tak 4 základne. Vpravo a vľavo od každého esa sa rozdá po šesť kariet, ktoré sa navzájom čiastočne prekrývajú (tak aby každá bola viditeľná) a vytvárajú rady. Vrchná karta každého radu je k dispozícii na hru. Možno ju presunúť na základňu alebo na niektorý rad. Základne sa budujú od esa po kráľa podľa typu (kára, piky, srdcia a kríže). Karty v radoch sa budujú smerom dole (teda od vyššej karty k nižšej) bez
ohľadu na typ a farbu karty. Ak sa niektorý rad vyprázdni možno ho zaplniť ľubovoľnou kartou. Hra sa končí úspešne ak sa podarí premiestniť všetky karty na základne.

## Zdroje
* Beleaguered Castle Solitaire - pravidlá hry Obliehaný hrad na stránke BVS Solitaire Collection

Kategória:Kartové hry
1. slovenská futbalová liga 1996/1997

**1. slovenská futbalová liga 1996/97** bol v poradí 4. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

Titul prvýkrát získalo mužstvo 1. FC Košice, pričom blízko k titulu bol Spartak Trnava, avšak v poslednom kole prehral v Rimavskej Sobote.

## Tabuľka

## Tabuľka strelcov

 

## Referencie

## Externé odkazy
* FAKTY I. futbalovej ligy *dennik.sme.sk*
* RSSSF.com
* Streleckým rekordérom stále Róbert Semeník

Kategória:Futbal v 1996
Kategória:Futbal v 1997
Kategória:Najvyššia futbalová súťaž na Slovensku
Ondruš

**Ondruš** môže byť:

* priezvisko, pozri Ondruš (priezvisko), napr.:
** Anton Ondruš (* 1950), slovenský futbalista
** Branislav Ondruš (* 1973), slovenský televízny moderátor a politik (SMER)
** František Ondruš (* 1953), český politik (Unie svobody)
** Michal Ondruš (* 1956), slovenský politik (KSS), poslanec NZ
** Miroslav Ondruš (1906 – ?), slovenský politik
** Šimon Ondruš (1924 – 2011), slovenský jazykovedec
** Vladimír Ondruš, viacero osôb
** Lucia Ondrušová (* 1988), slovenská futbalistka
** Zlatica Ondrušová, slovenská pedagogička
* pseudonym: Ján Ondruš (1932 – 2000), slovenský básnik a prekladateľ (vlastným menom Ján Ondrus)

## Pozri aj
* Ondrus
* Ondruška
* Ondrušek
* Ondruško
Majstrovstvá Európy v ľadovom hokeji 1923

**VIII. [[majstrovstvá Európy v ľadovom hokeji]]** sa uskutočnili v dňoch 7. až 11. marca 1923 v&nbsp;belgických Antverpách. Zúčastnilo sa ich päť krajín, ktoré sa stretli jednokolovo každý s každým. Zvíťazili hokejisti Švédska pred Francúzskom a obhajcom titulu Česko-Slovenskom. Medaily sa neušli domácemu Belgicku na štvrtom a Švajčiarsku na piatom mieste.

## Zdroje

Kategória:Ľadový hokej v 1923
Kategória:Majstrovstvá Európy v ľadovom hokeji
Ľadový hokej
Kategória:Šport v Antverpách
Brescia Calcio

**Brescia Calcio** bol taliansky futbalový klub so sídlom v meste Brescia v Lombardii. Bol založený v roku 1911 a počas svojej histórií odohral väčšinu sezón v Serie A a v Serie B. Aj v posledných rokoch klub často osciloval medzi týmito dvoma ligami. Klubové farby sú modrá a biela. Svoje domáce zápasy hrával na štadióne Stadio Mario Rigamonti, ktorý má kapacitu 27 547 divákov.

Medzi slávnych hráčov klubu patria Marek Hamšík, Roberto Baggio, Gheorghe Hagi, Josep Guardiola, Andrea Pirlo, Luca Toni, Dario Hübner, či Vittorio Mero.

## Úspechy
* **[[Serie B]] (3):** 1964 – 65, 1991 – 92,  1996 – 97.
* **[[Anglicko-taliansky futbalový pohár]]**: 1994

## Externé odkazy
* Oficiálna webstránka


Kategória:Talianske futbalové kluby
Coal Harbour

**Coal Harbor** (v slov. doslova *Uhoľný prístav*) je názov pre časť fjordu Burrard Inlet medzi vancouverským downtownom a polostrovom Brockton v Stanley Parku. Je to aj názov súčasti mesta nadväzujúcej na jeho južného pobrežie, ktorá bola v 90. rokoch 20. storočia prestavaná na obytnú štvrť s výškovými budovami.

Ohraničená je na juhu oblasťou Financial District, na severe Stanley Parkom a na východe ostrovom Deadman's Island. Objav uhlia v roku 1862 inšpiroval názov tejto oblasti. V prístave je plávajúca čerpacia stanica pre lode.

V prístave sa pár blokov od Canada Place nachádza Vancouver Harbor Water Airport, vodná pristávacia plocha pre hydroplány.

## Obytná štvrť
Názov Coal Harbor sa tiež používa na označenie relatívne novej vancouverskej štvrte. Na juhovýchode je ohraničená ulicou Burrard Street, na juhozápade ulicami West Georgia a Pender Street a na severozápade Stanley Parkom. V jej severozápadnej časti sú parky, súkromné prístaviská, niekoľko veslárskych a lodných klubov a komunitné centrum postavené podľa návrhu architekta Gregoryho Henriqueza. Smerom na Financial District na juhovýchod a cez ulicu Georgia Street dominujú okoliu výškové kancelárske a bytové domy. Väčšina oblasti medzi ulicami Hastings Street a Georgia Street je súčasťou mestskej obchodnej štvrti. V minulosti, keď tu bola obytná zóna pre zámožnejších obyvateľov, bola ulica West Pender Street známa ako Blueblood Alley (v slov. doslova Alej modrej krvi), lebo pozdĺž nej sa nachádzal veľký počet honosných rezidencií.

## Externé odkazy
* Historické fotografie 
* Coal Harbor Residents Association  

Kategória:Historické štvrte vo Vancouveri
Weißenfels

**Weißenfels** je mesto nachádzajúce sa v Sasku-Anhaltsku (Nemecko) v kraji Burgenland. Počet obyvateľov mesta je 33 436 (v.r. 2008) Mesto sa nachádza asi  od mesta Halle.

## Historické pamiatky
thumb|Hrad
Hlavnou historickou pamiatkou mesta je barokový hrad, ktorý sa nadchádza na kopci nad mestom. Na hrade panoval panovník kráľ Gustav Adolf. V meste pôsobili významné osobnosti ako: Johann Sebastian Bach, Georg Friedrich Händel. Friedrich Nietzsche a iný.

## Vodné toky
Cez mesto preteká rieka Sála.

## Neďaleké mestá
Lipsko (Leipzig) , Naumburg , Halle 

## Súčasnosť
Mesto je na vysokej úrovni, tvoria obytné domy, vilové štvrti a historická časť mesta. Na predmestí  sú mnohé obchodné centrá.

## Doprava
Okolo mesta prechádzajú diaľnice A9 (Mníchov – Berlín) a A38 (Lipsko – Göttingen) Cez mesto prechádza železničná trať Halle – Leipzig. Zo stanice Weißenfels pokračuje lokálna trať smer Weißenfels-West a Zeitz. V meste premáva sieť liniek MHD.

## Politika
thumb|Radnica
Kreslá v mestskom úrade (*Stadtrat*) od roku sú 2009 zvolení:
*Kresťanskodemokratická únia (CDU): 13 kresiel
*Ľavica: 8 kresiel
**Občania pre Weissenfels* ("Občania pre Weissenfels"): 6 kresiel
*Sociálnodemokratická strana Nemecka (SPD): 5 kresiel
*Free Democratic Party (FDP) / nezávislí: 3 kreslá
*Národná demokratická strana Nemecka (NPD): 1 kreslo

### Primátor
* Robby Risch

## Šport
Basketbal a Unihokey sú dva populárne športy fungujúce v tomto meste. Mitteldeutscher Basketballclub [1] (MBC) hral v národnej basketbalovej lige v rokoch 1999 až 2003. Unihokejový klub Kreissparkasse Weißenfels vyhral národnej hokejovej súťaži po sedem sezón, od roku 2003 do 2009.

## Čestné občianstvo
*Joachim Wilhelm von Brawe (1738 – 1758), scenárista
*Konrad Dannenberg (1912 – 2009), raketový vedec
*Hermann Eilts (1922 – 2006), diplomat
*Louise von François (1817 – 1893), spisovateľ
*Horst P. Horst (1906 – 1999), gotograf
*Georg Kükenthal (1864 – 1955), botanik
*Willy Kükenthal (1861 – 1922), zoologik
*Novalis, básnik
*Gottfried Reiche (1667 – 1734), hudobník
*Heinrich Schütz (1585 – 1672), skladateľ a organista
*Gerard Tichy (1920 – 1992), herec

## Partnerské mestá
*  Komárno, Slovensko, 1995
*  Kornwestheim, Nemecko, 1990

Kategória:Mestá v Sasku-Anhaltsku
Zoznam chránených území na Slovensku

Toto je **zoznam chránených území na Slovensku** zostavený podľa štátneho zoznamu osobitne chránených území Slovenskej republiky.

## Pozri aj
* Zoznam národných parkov na Slovensku
* Zoznam chránených krajinných oblastí na Slovensku
* Národný zoznam navrhovaných území európskeho významu na Slovensku
* Zoznam chránených území na Slovensku podľa okresu

## Externé odkazy
* Zoznam osobitne chránených častí prírody SR
* Vyhláška Ministerstva životného prostredia Slovenskej republiky č. 17/2003 Z. z., ktorou sa ustanovujú národné prírodné rezervácie a uverejňuje zoznam prírodných rezervácií – zoznam pôvodných a aktuálnych názvov chránených území, upravené v roku 2003

Chránené územia na Slovensku